Bir ay əmindi
Könlümün növrağı, şəmsü çırağı 
Qəlbi natəvanım, bir ay əmindi. 
Dedim: dilbər, məni salma fərağa, 
Dedi: cəbr eyləsən, bir ay əm indi.

Dedim: bu bülbülün bağçası bir gül, 
Dedi: aldanıbsan, bağçası bir gül. 
Dedim: al bəzənmiş bağçası, bir gül, 
Dedi: bağbanı var bir ayə mindi.

Dedim: yeddi üçün tağı beşdimi? 
Dedi: onun gərdən bağı beşdimi?
Dedim: bir budağın tağı beşdimi? 
Dedi: aça bilsən, bir ayə mindi.

Dedim: bu on birin yoxla on üçün, 
Dedi: doqquz qəbul olub on üçün. 
Dedim: üçü alacaqdı on üçün,
Dedi: İman, doğru bir ayə əmindi.

XX əsrin qoşmaları
Bağlamalar